Publication: Magyar Közlöny
Issue: MK-2000-57 (Year: 2000, Number: 57)
Era: 1990-2004
Section: * 4/1978. (VI. 21.) BM rendelet a pirotechnikai termék gyártásának,
Paragraph Index: 385

4. A létesítésre és a munkafolyamatra, technológiára vonatkozó előírások 4.1. Vetítőhelyiség kialakítása, a munka megszervezése 4.1.1. A vetítőhelyiség természetes vagy mesterséges megvilágítását úgy kell biztosítani, hogy a berendezések felülete tükröződés- és káprázatmentes legyen. 4.1.2. A vetítőhelyiségben üzemelő vetítőgépek számára az üzemeltetési dokumentációban előírt rezgéscsillapító gépalapot kell kiépíteni. 4.1.3. A vetítőgépek számára megfelelő égéstermék-elvezető csatornáról kell gondoskodni. A gázelvezető csatornák — természetes vagy mesterséges módon — biztosítsák a keletkező gáz szabad térbe vezetését. 4.1.4. A vetítőhelyiséghez funkcionálisan közvetlenül kapcsolódó helyiségek padozata azonos szintmagasságban legyen. A padozat burkolata hézagmentes, jól tisztítható és csúszásgátló melegpadló legyen. 4.1.5. A vetítőgépház villamos hálózatának kapcsolási rajzát a gépház területén mindenkor hozzáférhető helyen kell tartani. 4.1.6. A vetítőgépház villamos berendezéseit minden vetítés befejezésekor a hálózatról le kell választani. 4.1.7. A vetítőhelyiség szellőzését és a szükséges légcserét biztosítani kell úgy, hogy a levegőmozgás sebessége nem haladja meg a 0,25 m/s-ot. 4.1.8. A vetítőgépházban csak a napi vetítésre kerülő filmmennyiség tárolható. 4.1.9. Filmtekercset csak dobozban szabad szállítani. 4.2. Vetítőgép üzemeltetése mint veszélyes tevékenység előírásai 4.2.1. A vetítőgépet csak szakképesítéssel rendelkező személy kezelheti. A vetítőgép működése közben nem hagyható felügyelet nélkül. 4.2.2. A vetítőgép és a tekercselő helyi megvilágítására szolgáló munkalámpa csak érintésvédelmi törpefeszültségről üzemeltethető. 4.2.3. A filmet be- és kifűzni csak a berendezés nyugalmi helyzetében szabad. 4.2.4. A lámpaház fényforrását és rögzítő, mozgató szerkezeteit, optikai elemeit — üzem közben — a lámpaházon kívülről kell szabályozni. 4.2.5. Xenonlámpás vetítőgép lámpacseréjét csak ezzel a munkával megbízott dolgozó végezheti el. 4.2.6. A xenonizzós lámpaház szerelésével járó munkálatokat csak kioktatott segítőtárs közreműködésével lehet elvégezni. 4.2.7. Xenonizzós lámpaház csak működő elszívóberendezéssel üzemeltethető.

Source: https://magyarkozlony.hu/hivatalos-lapok/bc94d54d86b3ee2b1035ce0642f9aa49c80095a0/dokumentumok/d8e41e6c82af9df61e5dc295c235956b9fbd820c/letoltes